Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 179

3. Tudományos kutatók, egyetemi és fõiskolai tanárok 3.1. A célcsoport jellemzõi Az EU-tematikával foglalkozó tudományos kutatók és az egyetemi-fõiskolai tanárok kiemelkedõ közvetítõ szerepe számos területen nyilvánul meg az EU-kommunikációban: Kutatóként értékes tudást hoznak létre, amely szakfolyóirat publikáció, kötet, tankönyv formájában befolyásolhatja — diák nemzedékek gondolkodását, — a szakmai nyilvánosság tematikáját, közelítését, és — a média tematikáját, közelítését (közvetetten a szakújságírókra tett hatással). Oktatóként a felsõoktatásban — alapvetõen befolyásolják hallgatóik koncepcióit, — meghatározó szerepet játszanak a hallgatók tudásszintjének, tudásanyagának kialakulásában, — a tanárképzõ és más intézmények hallgatóit tanítják, akik maguk is tanárok lesznek, így hatásuk megsokszorozódik. Szakértõként, egyes szakterületek felkészült ismerõiként, szakértõi háttéranyagok szerzõinként hatással lehetnek — a szakmapolitikai döntéshozókra (ideértve a csatlakozási tárgyalásokat is), — kormányzati szervezetek, intézmények jogharmonizációs és egyéb felkészülési munkájára, — a szakmai-érdekképviseleti és civil szervezetek integrációs felkészülésére, — az egyes gazdasági, piaci szereplõk, cégek felkészülésére, piaci helyzetének jobbítására. Intézményi vezetõként meghatározzák a felsõoktatási és kutatóintézeti kutatások irányait és oktatási programjait: — egyetemek, — fõiskolák, — Magyar Tudományos Akadémia 2002/151/II. szám — MTA kutatóintézeti hálózata, — további kutató- és oktatóintézetek. Az EU-tematikával foglalkozó kutatói-tanári közvetítõi csoport segítése, támogatása ezért fontos cél a KS idõszakában. 3.2. Kommunikációs kihívások 3.2.1. Szaknyelvi képzés igénye A társadalomtudományok területén, illetve szélesebb kutatói-oktatói körben is megfogalmazódik az EU-ban való mindennapi szakmai léthez szükséges szaknyelvi tudás igénye. A szakfordító képzés jelentõs bõvítésének igénye szintén felmerül, hiszen a csatlakozás közeledtével, majd utána erre nagy kereslet nyílik. 3.2.2. Pályázatírási képzés igénye Az EU-felkészülésben a kutatás-felsõoktatás területén a társadalomtudományok képviselõi alkotják a leghatékonyabb kommunikációs közvetítõ csoportot. De nem csak õk az érdekeltek, és nemcsak õk találkoznak kihívásokkal. A megnyíló EU-s források a kutatás és fejlesztés finanszírozása, a társfinanszírozás a strukturális alapok területén, a kutatási, fejlesztési és technológiai keretprogramban, a természet-, mûszaki tudományok, az orvostudomány stb. területén is új készségek elsajátítását teszik szükségessé. A vegyész, biológus, fizikus stb. társadalom rendkívül bonyolult adminisztrációval járó pályázati rendszerrel találkozik. E pályázatok jelentõs részében már tagjelölt országok állampolgárai is részesülhetnek. A tagországokban folyó hasonló képzés alapján, Magyarországon is létre kell hozni a pályázati képzés rendszerét. Ez a következõ szerepet vállalja: — orientálás a pályázati irányokról, — konkrét információnyújtás egyes pályázati lehetõségekrõl, — pályázati készségfejlesztés, szabályok, konzorciumalakítás feltételeinek tanítása. Fel kell tehát készülni arra is, hogy a nem EU-szakértõ, nem társadalomtudományi kutatói-felsõoktatási körök is számos új igényt támasztanak az EU-csatlakozásból következõ feladataikkal (például az európai kutatási-fejlesztési rendszerbe való bekapcsolódással) kapcsolatban. Ezek ellátása azonban természetesen nem lehet a KS feladata, hiszen itt az Oktatási Minisztérium, az akadémiai kutatóhálózat, illetve más intézmények összehangolt szakmai stratégiájára van szükség. 3.3. Célok A KS keretében a kutatói-oktatói kört támogató projektek célja, hogy — a szakirányú EU-s tudásanyag lehetõ legmélyebb elsajátítását és publikálását támogassa, — a kutatók, oktatók az EU-s szakmai és szakirodalmi forrásokat széles körben elérhetõvé tegyék, s így — hatékonyan járuljanak hozzá a magyar társadalom aktív felkészüléséhez. A KS keretében a közvetítõi csoportot az akadémiai kutatók (az MTA kutatóintézeti hálózata), az egyetemi kutatóközpontok és független kutatóintézetek kutatói, illetve azok az egyetemi és fõiskolai tanárok alkotják, akik önálló kutatást végeznek, illetve EU-csatlakozással, szabályozással legalább részben kapcsolatos tárgyakat tanítanak. 3.4. Üzenetek Általános üzenetek A kutatóknak, oktatóknak szóló általános üzenetek megegyeznek a III—IV. fejezetben részletesen kifejtett célkitûzésekkel és általános üzenetekkel. Partnerszerep felajánlása A kormányzat kínáljon partnerszerepet a kutatóknak, oktatóknak a csatlakozással kapcsolatos kutatásban, felsõoktatásban és kommunikációban. A sikeres csatlakozás és a hatékony belsõ felkészülés nemzeti érdek, amelyben e csoport jelentõs szerepet játszik. A belsõ felkészülés össztársadalmi kihívás, minden szakmát és társadalmi csoportot érintõ közügy, amelyben a szakmai felkészülés kulcskérdés. Elmélyült tudás, részletes információ, eredményes felkészülés A kutatók-oktatók részérõl nem elsõsorban üzeneteket kell megfogalmazni, hanem elmélyült, rendkívül részletes és releváns tudást kell közreadni. A lehetõ leginformatívabb elemzések az ágazati politikákról, az ország-esettanulmányok és az összehasonlító tanulmányok, a csatlakozás várható hatásainak feltérképezése segíti az eredményes hazai felkészülést.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes